[pic] | EURÓPAI BIZOTTSÁG |

Brüsszel, 2011.1.3.

COM(2010) 791 végleges

2011/0001 (COD)

Javaslat:

AZ EURÓPAI PARLAMENT ÉS A TANÁCS RENDELETE

a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK rendelet módosításáról

(EGT-vonatkozású szöveg)

INDOKOLÁS

A JAVASLAT HÁTTERE

A javaslat okai és céljai

A javasolt módosító rendelet általános célja annak biztosítása, hogy a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK európai parlamenti és tanácsi rendelet[1] (a fogyasztóvédelmi együttműködésről szóló rendelet) alkalmazása továbbra is hatékony maradjon, illetve hogy az illetékes nemzeti hatóságok jogsértésekkel kapcsolatos eljárásainak hatékonysága és eredményessége tekintetében ne kerüljön sor megkülönböztetésre az EU-n belüli és a nemzeti ügyletek között. E célok elérése érdekében a javasolt módosító rendelet frissíteni kívánja a fogyasztóvédelmi együttműködésről szóló rendelet mellékletének tartalmát, hogy az tükrözze a fogyasztóvédelem terén történt legutóbbi jogalkotási fejleményeket.

Háttér-információk

Egy megfelelő jogi eszköz szükségességére legelőször az európai uniós fogyasztóvédelemről szóló, 2001. évi zöld könyv[2] hívta fel a figyelmet, amely hiányosságokat állapított meg a fogyasztók belső piaci gazdasági érdekeinek védelmét szolgáló jogszabályok alkalmazása terén. A Bizottság a zöld könyv nyomon követéséről közleményt[3] adott ki, majd a nemzeti kormányokkal folytatott további megbeszéléseket követően, valamint figyelembe véve a Tanács 2002. december 2-i állásfoglalását[4] és az Európai Parlament állásfoglalásait[5], rendeletjavaslatot[6] terjesztett elő a fogyasztóvédelmi együttműködésről. A Tanács és az Európai Parlament 2004. október 27-én – a Szerződés 251. cikkében[7] meghatározott eljárásnak megfelelően – elfogadta a rendeletet. A rendelet 2005. december 29-én lépett hatályba.

A fogyasztóvédelmi együttműködésről szóló rendelet célja a végrehajtásért felelős hatóságok közötti, határon átnyúló együttműködés akadálymentessé tétele annak érdekében, hogy felfedjék, kivizsgálják és megszüntessék vagy megtiltsák a fogyasztók érdekeinek védelmét szolgáló törvények EU-n belüli megsértését, valamint hogy biztosított legyen a belső piac hatékony működése. A rendelet célját oly módon éri el, hogy végrehajtási együttműködési hálózatot hoz létre a végrehajtásért felelős hatóságok részvételével, növelve ezáltal a fogyasztók határon túli ajánlatok elfogadásába vetett bizalmát, és megakadályozva az eladókat és szolgáltatókat abban, hogy a jogkövető eladók és szolgáltatók versenyképességének kártára kivonják magukat a rájuk vonatkozó előírások alkalmazása alól.

A fogyasztóvédelmi együttműködésről szóló rendelet által létrehozott hálózat feladata a fogyasztók érdekeinek védelmét szolgáló jogszabályok ellenőrzése és alkalmazása. A hálózat illetékességi körébe tartozó jogszabályok a fogyasztóvédelmi együttműködésről szóló rendelet 3. cikkének a) pontjában említett mellékletben vannak felsorolva. Ezért helyénvaló gondoskodni arról, hogy a melléklet tükrözze az uniós fogyasztóvédelmi jogban bekövetkezett fejleményeket.

Meglévő rendelkezések a javaslat által érintett területen

E javaslat célja a fogyasztóvédelmi együttműködésről szóló rendelet mellékletének módosítása.

Összhang az EU egyéb szakpolitikáival és célkitűzéseivel

A javasolt módosító rendelet a nemzeti végrehajtási hatóságok határon átnyúló együttműködésének hatályát kívánja naprakésszé tenni az uniós fogyasztóvédelmi jogban bekövetkezett fejlemények figyelembevétele érdekében. Következésképpen kiegészíti a fogyasztóvédelem terén meglévő eddigi uniós jogszabályokat.

HATÁSVIZSGÁLAT

Mivel a javasolt rendeletmódosításnak nincsenek jelentős gazdasági, társadalmi és környezeti hatásai, nem szükséges hatásvizsgálatot végezni.

A JAVASLAT JOGI ELEMEI

Jogalap

A rendelettel elérni kívánt célkitűzések alapján a rendelet jogalapjául az EK-Szerződés 95. cikkét[8] választották. A rendelet mindenekelőtt hatékonyan és eredményesen kíván fellépni a belső piac zavartalan működését akadályozó tisztességtelen kereskedők határokon átnyúló tevékenységeivel szemben, hozzájárulva ezáltal a belső piaci versenytorzulások és akadályok megszüntetéséhez.

A fogyasztóvédelmi együttműködésről szóló rendelet mellékletének módosításával a javasolt rendeletjavaslat fenn kívánja tartani a fogyasztóvédelmi együttműködési hálózat határon átnyúló végrehajtási tevékenységeinek hatékonyságát és eredményességét, így biztosítva, hogy a határon átnyúló együttműködés szerepe továbbra is fontos maradjon. Mivel a javasolt módosító rendelet célkitűzései megegyeznek a fogyasztóvédelmi együttműködésről szóló rendelet célkitűzéseivel, a jogalap továbbra is az EUMSz. 114. cikke marad.

A szubszidiaritás és az arányosság elve

A javasolt intézkedés a hatályos európai uniós keretszabályozás módosításával jár, ennélfogva olyan területet érint, amely már eddig is az Európai Unió hatáskörébe tartozott. A javaslat tehát megfelel az EUSz. 5. cikkében[9] előírt szubszidiaritás elvének.

Az EUSz. 5. cikkében meghatározott arányosság elvévek megfelelően e javasolt rendeletmódosítás nem lépi túl e célkitűzések eléréséhez szükséges mértéket.

A jogi aktus típusának megválasztása

Jogi aktusként a rendeletet választották, mivel a javasolt intézkedés lényegében a hatóságok közötti együttműködés közvetlenül alkalmazandó szabályainak hatályát kívánja naprakésszé tenni az uniós fogyasztóvédelmi jogban bekövetkezett újabb fejlemények figyelembevétele érdekében.

KÖLTSÉGVETÉSI VONZATOK

A javaslatnak nincsenek az EU költségvetését érintő vonzatai.

EURÓPAI GAZDASÁGI TÉRSÉG

A javasolt módosító rendelet érinti az Európai Gazdasági Térséget, ezért arra is ki kell terjeszteni.

RÉSZLETES KIFEJTÉS

A fogyasztóvédelmi jogszabályi keret egyszerűsítése végett a javasolt módosító rendelet törli a fogyasztóvédelmi együttműködésről szóló mellékletből az elavult rendelkezéseket, némelyiküket pedig helyettesíti az újabb jogszabályokra való, frissített hivatkozásokkal. A melléklet frissítése abból áll, hogy a nemzeti végrehajtási hatóságok közötti együttműködés szempontjából lényegtelen jogszabályokat törlik, illetve a már nem hatályos, régi jogszabályokra való hivatkozásokat az új fogyasztóvédelmi jogszabályokra való hivatkozásokkal helyettesítik.

Törlés

A megtévesztő és összehasonlító reklámról szóló irányelv

• A Tanács 84/450/EGK irányelve (1984. szeptember 10.) a megtévesztő és összehasonlító reklámról[10]

A 84/450/EGK irányelvet törölni kell a fogyasztóvédelmi együttműködésről szóló rendelet mellékletéből, mivel azt a megtévesztő és összehasonlító reklámról szóló, 2006. december 12-i 2006/114/EK európai parlamenti és tanácsi irányelv[11] váltotta fel. Nem az egész 2006/114/EK irányelv szolgál a fogyasztók érdekeinek védelmére, hanem csak az összehasonlító reklámokra vonatkozó része. Ennek következtében a fogyasztóvédelmi együttműködésről szóló rendeletnek csupán a 2006/114/EK irányelv összehasonlító reklámokról szóló cikkeire való hivatkozást kell tartalmaznia.

• Az Európai Parlament és a Tanács 97/55/EK irányelve (1997. október 6.) a megtévesztő reklámra vonatkozó 84/450/EGK tanácsi irányelvnek az összehasonlító reklámra történő kiterjesztése miatt történő módosításáról[12].

A 97/55/EK irányelv módosítja a hatályon kívül helyezett, megtévesztő reklámokról szóló 84/450/EGK irányelvet, ezért ez utóbbit törölni kell a fogyasztóvédelmi együttműködésről szóló rendelet mellékletéből.

Helyettesítés

A fogyasztói hitelről szóló irányelv

• A Tanács 87/102/EGK irányelve (1986. december 22.) a fogyasztói hitelre vonatkozó tagállami törvényi, rendeleti és közigazgatási rendelkezések közelítéséről[13]

A 87/102/EGK irányelvet a fogyasztói hitelmegállapodásokról és a 87/102/EGK tanácsi irányelv hatályon kívül helyezéséről szóló, 2008. április 23-i 2008/48/EK európai parlamenti és tanácsi irányelv[14] helyezte hatályon kívül. Ezért törölni kell a fogyasztóvédelmi együttműködésről szóló rendelet mellékletéből.

• A fogyasztói hitelmegállapodásokról szóló 2008/48/EK irányelv

A fogyasztói hitelmegállapodásokról szóló 2008/48/EK irányelvet fel kell venni a fogyasztói együttműködésről szóló rendelet mellékletébe, mivel annak célja, hogy felváltsa a 87/102/EGK irányelvet.

Az audiovizuális médiaszolgáltatásokról szóló irányelv

• Az Európai Parlament és a Tanács 89/552/ EGK irányelve (1989. október 3.) a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról[15]

A 89/552/EGK irányelvet a tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról szóló, 2010. március 10-i európai parlamenti és tanácsi irányelv (audiovizuális médiaszolgáltatásokról szóló irányelv)[16] helyezte hatályon kívül. A 89/552/EGK irányelvet ezért törölni kell a fogyasztóvédelmi együttműködésről szóló rendelet mellékletéből.

• A 2010/13/EU irányelv (audiovizuális médiaszolgáltatásokról szóló irányelv)

Az audiovizuális médiaszolgáltatásokról szóló irányelv vonatkozó rendelkezéseit fel kell venni a fogyasztói együttműködésről szóló rendelet mellékletébe, mivel az irányelv célja, hogy felváltsa a 89/552/EGK irányelvet.

Az ingatlanok időben megosztott használati jogáról szóló irányelv

• Az Európai Parlament és a Tanács 94/47/EK irányelve[17] (1994. október 26.) az ingatlanok időben megosztott használati jogának megszerzésére irányuló szerződések egyes szempontjai vonatkozásában a fogyasztók védelméről.

A 94/47/EK irányelvet a szálláshelyek időben megosztott használati jogára, a hosszú távra szóló üdülési termékekre, ezek viszontértékesítésére és cseréjére vonatkozó szerződések egyes szempontjai tekintetében a fogyasztók védelméről szóló, 2009. január 14-i 2008/122/EK európai parlamenti és tanácsi irányelv[18] helyezte hatályon kívül. A 94/47/EGK irányelvet ezért törölni kell a fogyasztóvédelmi együttműködésről szóló rendelet mellékletéből.

• Az ingatlanok időben megosztott használati joga, a hosszú távra szóló üdülési termékek, azok továbbértékesítése és cseréje egyes szempontjai tekintetében a fogyasztók védelméről szóló 2008/122/EK irányelv

A 2008/122/EK irányelvet fel kell venni a fogyasztói együttműködésről szóló rendelet mellékletébe, mivel annak célja, hogy felváltsa a 94/47/EGK irányelvet.

Helyesbítések

A fogyasztókkal kötött szerződésekben alkalmazott tisztességtelen feltételekről szóló irányelv

A fogyasztókkal kötött szerződésekben alkalmazott tisztességtelen feltételekről szóló irányelvre való hivatkozás a mellékletben jelenleg a következő:

„A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL L 95., 1993.4.21., 29. o.). A 2002/995/EK bizottsági határozattal (HL L 353., 2002.12.30., 1. o.) módosított irányelv.”

A 2002/995/EK bizottsági határozat nem módosítja az irányelvet a fogyasztókkal kötött szerződésekben alkalmazott tisztességtelen feltételek tekintetében, ezért ezt a hivatkozást helyesbíteni kell.

2011/0001 (COD)

Javaslat:

AZ EURÓPAI PARLAMENT ÉS A TANÁCS RENDELETE

a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK rendelet módosításáról

(EGT-vonatkozású szöveg)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 114. cikkére,

tekintettel az Európai Bizottság javaslatára[19],

a jogalkotási aktus tervezete nemzeti parlamenteknek való megküldését követően,

tekintettel az Európai Gazdasági és Szociális Bizottság véleményére[20],

tekintettel a Régiók Bizottságának véleményére[21],

a rendes jogalkotási eljárás keretében,

mivel:

1. A 2006/2004/EK európai parlamenti és tanácsi rendelet[22] megállapítja a tagállamokban a fogyasztói érdekek védelmére vonatkozó jogszabályok végrehajtásáért felelős kijelölt hatóságok egymás közötti és a Bizottsággal történő együttműködésének feltételeit az ezen jogszabályok betartásának és a belső piac zavartalan működésének biztosítása, valamint a fogyasztók gazdasági érdekei védelmének megerősítése érdekében.

2. A 2006/2004/EK rendelet 3. cikkének a) pontja meghatározza, hogy „a fogyasztók érdekeinek védelmét szolgáló jogszabályok” a rendelet mellékletében (a továbbiakban: melléklet) felsorolt, a tagállamok belső jogrendjébe megfelelően átültetett irányelvek és rendeletek

3. A mellékletben felsorolt jogszabályok közül időközben több is hatályát vesztette, és új jogszabályok kerültek elfogadásra.

4. A megtévesztő és összehasonlító reklámokról szóló, 1984. szeptember 10-i 84/450/EGK tanácsi irányelvet[23] a 2006/114/EK európai parlamenti és tanácsi irányelv[24] helyezte hatályon kívül. A 84/450/EK irányelvre való hivatkozást ezért törölni kell a mellékletből. Ezenkívül helyénvaló, hogy a melléklet a 2006/114/EK irányelvnek csupán a fogyasztók érdekeinek védelmét célzó cikkeire vonatkozó hivatkozást tartalmazzon.

5. A megtévesztő reklámra vonatkozó 84/450/EGK tanácsi irányelvnek az összehasonlító reklámra történő kiterjesztése miatt történő módosításáról szóló, 1997. október 6-i 97/55/EK európai parlamenti és tanácsi irányelv[25] a hatályon kívül helyezett 84/450/EGK irányelvet módosítja. A 97/55/EK irányelvre való hivatkozást ezért törölni kell a mellékletből.

6. A fogyasztói hitelre vonatkozó tagállami törvényi, rendeleti és közigazgatási rendelkezések közelítéséről szóló, 1986. december 22-i 87/102/EGK tanácsi irányelvet[26] a fogyasztói hitelmegállapodásokról és a 87/102/EGK tanácsi irányelv hatályon kívül helyezéséről szóló, 2008. április 23-i 2008/48/EK európai parlamenti és tanácsi irányelv[27] helyezte hatályon kívül és váltotta fel. Ezért a 87/102/EGK irányelvre való hivatkozás helyett a mellékletnek a 2008/48/EK irányelvre való hivatkozást kell tartalmaznia.

7. A tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló, 1989. október 3-i 89/552/EGK irányelvet[28] a 2010/13/EU európai parlamenti és tanácsi irányelv[29] (audiovizuális médiaszolgáltatásokról szóló irányelv) helyezte hatályon kívül és váltotta fel. A 2010/13/EU irányelv 34. cikke alapján a 2006/2004/EK rendelet mellékletében szereplő, a 89/552/EGK irányelvre való hivatkozásokat a 2010/13/EU irányelvre való hivatkozásként kell értelmezni. Az olvashatóság kedvéért ugyanakkor helyénvaló, hogy a mellékletben a 89/552/EGK irányelvre való hivatkozás helyett a 2010/13/EU irányelv vonatkozó cikkeire való hivatkozás szerepeljen.

8. A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelvet nem módosította a 2002/995/EK bizottsági határozat, ezért az erre a határozatra való hivatkozást törölni kell.

9. Az ingatlanok időben megosztott használati jogának megszerzésére irányuló szerződések egyes szempontjai vonatkozásában a fogyasztók védelméről szóló, 1994. október 26-i 94/47/EK európai parlamenti és tanácsi irányelvet[30] az ingatlanok időben megosztott használati joga, a hosszú távra szóló üdülési termékek, azok továbbértékesítése és cseréje egyes szempontjai tekintetében a fogyasztók védelméről szóló, 2009. január 14-i 2008/122/EK európai parlamenti és tanácsi irányelv[31] helyezte hatályon kívül, illetve váltotta fel. A 2008/122/EK irányelv 18. cikke alapján a 2006/2004/EK rendelet mellékletében szereplő, a 94/47/EK irányelvre való hivatkozásokat a 2008/122/EK irányelvre való hivatkozásként kell értelmezni. Az olvashatóság kedvéért ugyanakkor helyénvaló, hogy a mellékletben a 94/47/EK irányelvre való hivatkozás helyett a 2008/122/EK irányelvre való hivatkozás szerepeljen.

10. A 2006/2004/EK rendelet mellékletét ennek megfelelően módosítani kell.

11. Noha a 87/102/EGK irányelvet a 2008/48/EK irányelv váltotta fel, a 2008/48/EK irányelvben nincs kifejezetten meghatározva, hogy a hatályon kívül helyezett 87/102/EGK irányelvre való hivatkozásokat a 2008/48/EK irányelvre való hivatkozásokként kell értelmezni. A jogbiztonság érdekében ennek a rendeletnek ezért a lehető leghamarabb hatályba kell lépnie.

ELFOGADTA EZT A RENDELETET:

1. cikk

A 2006/2004/EK rendelet melléklete e rendelet mellékletének megfelelően módosul.

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

az Európai Parlament részéről a Tanács részéről

az elnök az elnök

MELLÉKLET

Az 2006/2004/EK rendelet melléklete a következőképpen módosul:

(1) A 1. lábjegyzet helyébe a következő szöveg lép:

„(1) A 6., 8., és 13. számú irányelv különös rendelkezéseket tartalmaz.”

(2) A 1. pont helyébe a következő szöveg lép:

„1. A megtévesztő és összehasonlító reklámról szóló, 2006. december 12-i 2006/114/EK európai parlamenti és tanácsi irányelv (HL L 376., 2006.12.27., 21. o.): 1., 2c., 4., 5., 6., 7. és 8. cikk”

(3) A 3. pont helyébe a következő szöveg lép:

„3. A fogyasztói hitelmegállapodásokról és a 87/102/EGK tanácsi irányelv hatályon kívül helyezéséről szóló, 2008. április 23-i 2008/48/EK európai parlamenti és tanácsi irányelv (HL L 133., 2008.5.22., 66. o.).”

(4) A 4. pont helyébe a következő szöveg lép:

„4. A tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról szóló, 2010. március 10-i 2010/13/EU európai parlamenti és tanácsi irányelv (audiovizuális médiaszolgáltatásokról szóló irányelv), (HL L 95., 2010.4.15., 1. o.): 9., 10., 11. és 19–26. cikk.”

(5) A 6. pont helyébe a következő szöveg lép:

„6. A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL L 95., 1993.4.21., 29. o.)”

(6) A 7. pont helyébe a következő szöveg lép:

„7. A szálláshelyek időben megosztott használati jogára, a hosszú távra szóló üdülési termékekre, ezek viszontértékesítésére és cseréjére vonatkozó szerződések egyes szempontjai tekintetében a fogyasztók védelméről szóló, 2009. január 14-i 2008/122/EK európai parlamenti és tanácsi irányelv (HL L 33., 2009.2.3., 10. o.).”

(7) A 9. pontot el kell hagyni.

[1] HL L 364, 2004. 12. 09., 1 o.

[2] COM(2001) 531 végleges.

[3] COM(2002) 289 végleges.

[4] Council Resolution of 2 December 2002 on Community consumer policy strategy 2002-2006 (A Tanács 2002. december 2-i állásfoglalása a Közösség fogyasztóvédelmi politikai stratégiájáról (2002–2006)), HL C 11., 2003.1.17., 1. o.

[5] European Parliament resolution on the implications of the Commission Green Paper on European Union Consumer Protection for the future of EU consumer policy (Az Európai Parlament állásfoglalása a Bizottság európai uniós fogyasztóvédelemről szóló zöld könyvének az EU jövőbeni fogyasztóvédelmi politikájára gyakorolt hatásairól) (COM(2001) 531 - C5-0295/2002 - 2002/2151(COS)); European Parliament resolution on prospects for legal protection of the consumer in the light of the Commission Green Paper on European Union Consumer Protection (Az Európai Parlament állásfoglalása a Bizottság európai uniós fogyasztóvédelemről szóló zöld könyvének fényében a fogyasztói jogvédelem perspektíváiról) (COM(2001) 531 - C5-0294/2002 - 2002/2150(COS)); European Parliament resolution on the Commission communication to the European Parliament, the Council, the Economic and Social Committee and the Committee of the Regions on 'Consumer Policy Strategy 2002-2006' (Az Európai Parlament állásfoglalása az Európai Parlamentnek, a Tanácsnak, a Gazdasági és Szociális Bizottságnak és a Régiók Bizottságának benyújtott „Fogyasztóvédelmi politikai stratégia: 2002-2006” című bizottsági közleményről) (COM(2002) 208 - C5-0329/2002 - 2002/2173(COS)).

[6] COM(2003) 443 végleges.

[7] Az EUMSz. 294. cikke.

[8] Az EUMSz. 114. cikke.

[9] Az EK-Szerződés korábbi 5. cikke.

[10] HL L 250, 1984.9.19., 17 o., legutóbb a 2005/29/EK irányelvvel módosítva, HL L 149., 2005.6.11., 22.o.

[11] HL L 376, 2006.12.27., 21 o.

[12] HL L 290, 1997.10.23., 18 o.

[13] HL L 42, 1987.2.12., 48 o.

[14] HL L 133., 2008.5.22., 66. o., helyesbítve: HL L 207., 2009.8.11., 14. o.

[15] HL L 298, 1989.10.17., 23 o., legutóbb a 2007/65/EK irányelvvel (HL L 332., 2007.12.18., 27. o.) módosított irányelv.

[16] HL L 95, 2010.4.15., 1 o.

[17] HL L 280, 1994.10.29., 83 o.

[18] HL L 33, 2009.2.3., 10 o.

[19] HL C […]., […]., […]. o.

[20] HL C […]., […]., […]. o.

[21] HL C […]., […]., […]. o.

[22] HL L 364, 2004.12.9., 1 o.

[23] HL L 250, 1984.9.19., 17 o., legutóbb a 2005/29/EK irányelvvel módosítva, HL L 149., 2005.6.11., 22.o.

[24] HL L 376, 2006.12.27., 21 o.

[25] HL L 290, 1997.10.23., 18 o.

[26] HL L 42, 1987. 02. 12., 48 o.

[27] HL L 133., 2008.5.22., 66. o., helyesbítve: HL L 207., 2009.8.11., 14. o.

[28] HL L 298, 1989. 10. 17., 23 o., a legutóbb a 2007/65/EK irányelvvel (HL L 332., 2007.12.18., 27. o.) módosított irányelv.

[29] HL L 95, 2010. 04. 15., 1 o.

[30] HL L 280, 1994.10.29., 83 o.

[31] HL L 33, 2009.2.3., 10 o.